stanford-oval/wikipedia huggingface dataset:
Henrik Johaninpoika Tesche

Henrik Johaninpoika Tesche (1693 – 1762 jälkeen) oli suomalainen kauppias ja laivanvarustaja.
Teschen vanhemmat olivat viipurilainen kauppias Johan Tesche ja Maria Hansintytär Sutthoff. Hänen ensimmäinen puolisonsa vuodesta 1724 oli Margareta Mårtenintytär Schmidt ja toinen Christina Lamphin (1709–1740). Tesche oli kauppias ja laivanvarustaja Haminassa 1723–1741 ja Turussa vuodesta 1744.
Saksalaisperäiseen sukuun kuulunut Tesche oli useiden sukulaistensa tavoin sekä kauppias että laivanvarustaja. Hän hankki 1730 kolmen muun kauppiaan kanssa Amsterdamista Fechtenstein -nimisen valtamerialuksen, ns. espanjanpurjehtijan. Huono-onninen laiva kuitenkin haaksirikkoutui jo neljän vuoden päästä. Haminan jäätyä Hattujen sodan jälkeen venäläisille Tesche ei siirtynyt Loviisaan kuten monet muut haminalaiset kauppiaat, vaan Turkuun. Sinne tulivat myös isot Finland- ja Enigheten-alukset, joissa Tesche oli osakkaana. Vaikka nekin haaksirikkoutuivat pian, Tesche oli vielä osakkaana vuonna 1750 Turkuun hankitussa Nordstiernan-laivassa. Turussa Tesche jatkoi kauppiasuraansa 1760-luvulle asti ja vakiinnutti siellä asemansa ulkomaankauppaa käyvänä merkittävänä porvarina.
Aiheesta muualla

Henrik Johaninpoika Tesche Biografiasampo.
Hopeatorvet

| Hopeatorvet |
| --- | --- |
 Lotta Pirkko Tuompo myymässä Hopeatorvet-lehtiä Hämeenlinnassa 15. huhtikuuta 1943. SA-kuva.
Lehtityyppi:  rintamalehti
Julkaisija:  Propaganda-Aseveljet ry
Perustettu:  1942
Lakkautettu:  1944
Kotikunta:  Helsinki
Kotimaa:  Suomi
Kieli:  suomi
Hopeatorvet oli suomenkielinen Propaganda-Aseveljet ry:n jatkosodan aikana vuosina 1942–1944 julkaisema rintamalehti. Lehti oli asemiesiltojen ja toivekonserttien lukemisto ja se ilmestyi kerran viikossa. Lehden kirjoittajina ja kuvittajina toimi aikansa tunnettuja nimiä.
Lehden toimitussihteerinä oli Paula Talaskivi joka toimi myöhemmin Helsingin Sanomien elokuva-arvostelijana. Lehteen kirjoittajiin kuuluivat muun muassa Arijoutsi, Topi Tuisku, Tapio "Roy" Vilpponen, Outsider, Aake Jermo, Ahti Einola ("Gabriel Tossu"), Jorma Saarinen, Valentin, Eva Hirn, Helga Nuorpuu. Olavi Linnus, Veikko Karumo ("Naula") ja Pekka Karunki ("Peter Kar"). Kuvittajina olivat muun muassa Esa Salonen ("ES"), Erkki Tanttu, Erkki Koponen, Asmo Alho ja Ami Hauhio.
Haamu (muusikko)

| Haamu> Henkilötiedot.Muusikko |
| --- | --- |
Taiteilijanimi:  Haamu, Spook, Misha
Laulukielet:  suomi
Tyylilajit:  rap, instrumental
Levy-yhtiöt:  Joku Roti Records Meiän Musiikki  Roihis Musica  Monsp Records
  [ Muokkaa Wikidatassa ] [ ohje ]  
Haamu (oikealta nimeltään Mika Kurvinen) on suomalainen rap-artisti ja tuottaja. Haamun musiikki on funk- ja soulvaikutteista hip hopia. Hän tekee biittejä nimellä Misha.
Haamu on myös hip hop -yhtyeissä Tre-Funk III ja Kolmiyo.
Ura

Haamun esikoisalbumi Joensuun MC julkaistiin omakustanteena vuonna 2006 ja seuraava albumi Melkein mies myös omakustanteena vuonna 2009. Haamu ja rap-yhtye Vieläki Lepposaa julkaisivat Pidemmälle viety -nimisen yhteisalbumin 4. huhtikuuta 2012 Joku Roti Recordsin kautta. Albumin kappaleesta "Selviytymisoppia" julkaistiin musiikkivideo toukokuussa 2011.
Haamun kolmas sooloalbumi Aikaa kalliimpi julkaistiin lokakuussa 2012 Jodarokin Meiän Musiikki -levymerkin kautta. Haamu ja tuottaja ILE julkaisivat vuonna 2014 Concorde EP:n So Hoops -levymerkin kautta. Meiän Musiikki julkaisi Haamun neljännen sooloalbuminsa Puhallus keväällä 2015.
Vuonna 2015 Roihis Musica julkaisi Haamun, Matti Tamosen ja tuottaja MNSTRMKK:n muodostaman Kolmiyon debyyttijulkaisu EP:n.
Vuonna 2016 Monsp Records julkaisi Haamun, Hannibalin ja 6mäen muodostaman Tre-Funk III -yhtyeen debyyttialbumin Planeetta Funk. Monspin kautta Haamu julkaisi myös seuraavat sooloalbuminsa Aika rakastaa lapsiaan (2017) ja 30 (2020).
Henkilökohtainen elämä

Kurvinen syntyi Moskovassa. Hän muutti Suomeen 3-vuotiaana ukrainalaisen äitinsä kanssa Neuvostoliiton hajottua. Kurvinen asui lapsuudessaan Joensuussa, josta hän muutti täysi-ikäistyttyään Turkuun ja myöhemmin muun muassa Tampereelle.
Kurvinen on valmistunut filosofian kandidaatiksi venäjän kielestä Turun yliopistosta vuonna 2012, minkä jälkeen hän on opiskellut musiikintuotantoa Tampereen ammattikorkeakoulussa.
Diskografia > Albumit

Joensuun MC (2006,  omakustanne)
Melkein mies (2009,  omakustanne)
Aikaa kalliimpi (2012,  Meiän Musiikki)
Puhallus (2015,  Meiän Musiikki)
Aika rakastaa lapsiaan (2017,  Monsp Records)
30 (2020,  Monsp Records)
Perhe (2023)
Diskografia > Vieläki Lepposaa & Haamu

Pidemmälle viety (2012,  Joku Roti Records)
Diskografia > Haamu & ILE

Concorde EP (2014,  So Hoops)
Diskografia > Kolmiyo

EP (2015,  Roihis Musica)
Diskografia > Tre-Funk III

Planeetta Funk (2016, Monsp)
Diskografia > Kokoelmilla

Mestarisoundi – Soundcheck 2007 (kappale ”Ahneus”)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Levil | "Oranssi katuvalo" | Tuntematon mies |  | 2008 |
| Vieläki Lepposaa | "1000 km" | TKU808 |  | 2009 |
| Teuski | "Joenzoon poijjat" | Pakko |  | 2010 |
| Pyhimys | "Jee!" | Vieras | Edorf | 2010 |
| Jussi Kuoma | "Pienenä apuna" | Sielunauha |  | 2010 |
| Roska | "Lataamo" | Ranteet auki | Heimo AK, Helppo J, Isimasa & Lempi-Joe | 2010 |
| Jake the Break & Flam | "Kultaisia päiviä" | Rattaat pyörimään |  | 2011 |
| MartinMäki | "Hillitön swägeri (Remiks)" | Tietoo ja meininkii | Monsteri-Makke | 2011 |
| Chydeone | "Kuolemattomuus" | Kuilun partaalla | Jussi Kuoma & DJ Beha | 2011 |
| Heimo AK & Mertenmies | "Syksy" | Ruostunut, syöpynyt, hapettunut | Riku Rietas | 2011 |
| Nemel & Jussi Kuoma | "Savurenkaita" | Vihreä albumi | Chyde | 2012 |
| HKI Crates | "Nilkittäjät" | HKI Crates | Rekami & Are | 2012 |
| DJ Polarsoul | "Liian nopeasti" | Pilvilinna | Pyhimys & Shaka | 2013 |
| Rekami & Keemoh | "Edellee hengis" | Vuoden tulokas | Soul Valpio & Super Janne | 2013 |
| Lempi-Joe | "Yliluonnollista" | K-16 |  | 2014 |
| Jussi Kuoma | "Lämpee" | Vaihtoja ja ehtoja | Super Janne | 2015 |
| Chydeone & Leo Luxxxus | "Pelkää!" | FORCE100 | Sattalite, K!rby, Klaus Kustaa, Jussi Kuoma, Killa Knatti, Are, JV, Jodarok, Tommishock & Puppa J | 2015 |
Aiheesta muualla

Haamu Soundcloudissa
Misha beats Soundcloudissa
Vieläki Lepposaa & Haamu Joku Roti Recordsin sivustolla
Haamu Meiän Musiikin sivustolla
Borneonkoira

| Borneonkoira |
| --- | --- |

Avaintiedot
Alkuperämaa:  Borneo ( Indonesia/ Malesia)
Määrä:  Suomessa ei yhtään
Rodun syntyaika:  1 000 eaa
Alkuperäinen käyttö:  metsästyskoira
Nykyinen käyttö:  metsästys- ja vahtikoira
Elinikä:  8–12 vuotta
Muita nimityksiä:  Dayak Dog, Iban Hunting Dog, Borneon Dingo, Borneohund, Ibanhund, Borneodingo
FCI-luokitus:  ei
Ulkonäkö
Paino:  10–16 kg
Säkäkorkeus:  35–46 cm
Väritys:  kullanpunainen, ruosteenpunainen, valkoinen, musta
Borneonkoira on aasialainen paariakoira. Se on alkukantainen ja melko terve rotu. Borneon ulkopuolella borneonkoira on äärimmäisen harvinainen. FCI ei tunnusta rotua.
Ulkonäkö

Borneonkoira on ulkonäöltään dingon ja basenjin välimuoto, ja lisäksi se muistuttaa huomattavan paljon laulavaa uudenguineankoiraa, ja myös jonkin verran kaanaankoiran ja koreanjindonkoiran kaltaisia rotuja. Laulavan koiran tapaan sekin on dingoa pienikokoisempi. Sillä on uskomattoman pehmeä ja notkea anatomia, ja se kykenee lunnikoiran tapaan venyttämään lapaluunsa lähes 90 asteen kulmaan ja taivuttamaan päänsä suoraan taakse, kuononkärki selkää koskettaen.
Kallo on leveä ja jokseenkin samankaltainen laulavan koiran ja thai ridgebackin kallojen kanssa. Korvat ovat pienemmät ja tyvestä leveämmät kuin dingolla. Raateluhampaat ovat usein kookkaammat kuin tavallisella koiralla. Karvapeite on kohtuullisen lyhyt ja tiheä, useimmiten kullan- tai ruosteenpunainen, mutta myös muita värejä esiintyy kuten valkoinen tai lähes musta. Takaraajoissa ja hännässä voi olla tummat karvankärjet; niskan alapuolella, eturinnassa, raajojen alapuolella ja hännänpäässä voi olla valkoiset merkit. Joillain koirilla on kuonossaan musta maski, jonka koko vaihtelee. Säkäkorkeus on 35–46 cm ja paino 10–16 kg.
Luonne ja käyttäytyminen

Rotu on erittäin eloisa ja aktiivinen, mikä tekee siitä oman perheensä keskuudessa leikkisän. Omistajiaan ja muita lähipiirinsä ihmisiä kohtaan se on uskollinen, mutta vieraisiin se suhtautuu erittäin epäluuloisesti, jopa lähes aggressiivisesti. Se leimautuu perheeseensä erittäin voimakkaasti, ja se sopii ainoastaan ihmiselle joilla on kokemusta erittäin alkukantaisista koirista tai petoeläimistä.
Borneonkoira on erinomainen metsästys- ja vahtikoira: se on erittäin sinnikäs ja sen aistit ovat paljon tarkemmat kuin kesykoirilla. Se metsästää paitsi haju- ja näköaistin, myös kuulon avulla. Se ei kuitenkaan sovellu perhekoiraksi keskivertoihmiselle. Jos sen hankkii seurakoiraksi, se tulee sosiaalistaa hyvin huolellisesti 4–8 viikon iästä lähtien ja sen erityispiirteet tulee ottaa huomioon koko sen kasvuiän ajan.
Alkuperä

Rodun uskotaan polveutuvan todennäköisesti dingosta, jolloin se saattaa olla elänyt Borneolla yli 3 000 vuoden ajan. Se on mitä todennäköisimmin sukua balinvuoristokoiralle, jaavalaisille villikoirille, uudenguineanvillikoiralle ja muille Tyynenmeren paariakoirille. Sillä saattaa olla myös kaukaisempia yhteyksiä akitaan, koreanjindonkoiraan, pungsaniin, guejae gaeen ja vietnaminpystykorvaan.[lähde? ]
Alkuperäisheimo dajakit käyttää rotua villisian metsästykseen, mistä johtuu sen toinen nimitys dajakinkoira eli Dayak Dog. Kolmas nimitys on ibaninmetsästyskoira eli Iban Hunting Dog dajakkien alalahkon mukaan.
Hoito

Energisenä rotuna borneonkoira tarvitsee paljon liikuntaa ja älyllisiä virikkeitä tai tehtäviä. Se elää puolivillistä taustastaan huolimatta hyvin lähellä ihmistä, joten normaalisti sen ruokavalio koostuu suureksi osaksi ruuantähteistä.
Borneonkoiria
Käännös suomeksi
Hippolokhos (kirjailija)

| Hippolokhos> Ἱππόλοχος.Henkilötiedot |
| --- | --- |
Syntynyt: 300-luku eaa. Makedonia
Kuollut: 200-luku eaa.
Ammatti:  kirjailija
Kirjailija
Tuotannon kieli: muinaiskreikka
Aikakausi:  antiikki
Aiheesta muualla
Löydä lisää kirjailijoitaKirjallisuuden teemasivulta
Hippolokhos (m.kreik. Ἱππόλοχος, lat. Hippolochus; 300–200-luku eaa.) oli antiikin kreikkalainen, joka oli kotoisin Makedoniasta. Hän oli filosofi Theofrastoksen oppilas ja Lynkeus Samoslaisen ystävä. Häneltä on säilynyt tietoja hänen Lynkeukselle lähettämästään kirjeestä, jossa hän kuvaa suurta hääjuhlaa 200-luvun eaa. alkupuolella. Sulhanen oli eräs Karanos. Athenaios lainaa kirjettä laajasti teoksessaan Deipnosofistai. Athenaioksen mukaan Hippolokhos oli tehnyt Lynkeuksen kanssa vastavuoroisen sopimuksen, että jos toinen saisi osallistua suuriin juhliin, hän lähettäisi toiselle selonteon kaikista siihen liittyneistä valmisteluista.
Hippolyte

Herakles surmaa Hippolyten.
Hippolyte (m.kreik. Ἱππόλυτη) oli amatsonien kuningatar, soturittarien sukua, joka polveutui sodanjumala Areesta ja jonka kuolemasta on useita keskenään ristiriitaisia kuvauksia. Theseus sieppasi hänet ja toi mukanaan Ateenaan, minkä johdosta amatsonit hyökkäsivät Ateenaa vastaan. Heidät kuitenkin voitettiin, ja Hippolyte synnytti Theseukselle Hippolytoksen.
Theseus menetti mielenkiintonsa Hippolyteen ja meni naimisiin Faidran kanssa. Hippolyte kuitenkin ilmestyi amatsonien kanssa hääjuhliin tappaakseen vieraat, mutta sai itse surmansa vieraiden sulkiessa salin ovet — hänet surmasi mahdollisesti Theseus. Toisen lähteen mukaan Hippolyte sai surmansa sisarensa Penthesileian keihäästä tämän yritettyä osua hirveen.
Herakles kohtasi Hippolyten yhdeksännessä urotyössään, joka tunnetaan nimellä Hippolyten vyö. Herakleen piti hakea tämä Areen vyö, jota Hippolyte käytti asemansa merkkinä, Eurystheyksen tyttären Admeten toiveesta. Tavattuaan Herakleen Hippolyte lupasi vyön tälle kuultuaan tämän matkan tarkoituksen, mutta tällöin Hera amatsoniksi naamioituneena levitti huhua, että vieraat olivat saapuneet sieppaamaan Hippolyten. Tällöin amatsonit aseistautuivat ja ryntäsivät Herakleen perään. Tämän nähdessään Herakles surmasi Hippolyten ja otti tämän vyön.
Bo Lundgren

| Bo Lundgren |
| --- | --- |
 Bo Lundgren prinsessa Victorian ja prinssi Danielin häissä 2010.
Ruotsin valtiokonttorin pääjohtaja
 2004–2013  
Edeltäjä:  Thomas Franzén
Seuraaja:  Hans Lindblad
Maltillisen kokoomuksen puheenjohtaja
 4. syyskuuta 1999 – 25. lokakuuta 2003  
Edeltäjä:  Carl Bildt
Seuraaja:  Fredrik Reinfeldt
Ruotsin apulaisvaltiovarainministeri
 Bildtin hallitus 4. lokakuuta 1991 – 7. lokakuuta 1994  
Edeltäjä:  Erik Åsbrink
Seuraaja:  Göran Persson
Valtiopäiväedustaja
 1976–2004  
Henkilötiedot
Syntynyt: 11. heinäkuuta 1947 (ikä 77) Kristianstad, Ruotsi
Lapset:  2
Tiedot
Puolue:  Maltillinen kokoomus
Koulutus:  ekonomi
Tutkinnot:  Lundin yliopisto
Bo Axel Magnus Lundgren (s. 11. heinäkuuta 1947 Kristianstad, Skånen lääni) on ruotsalainen poliitikko. Hän istui valtiopäivillä vuosina 1976–2004, toimi apulaisvaltiovarainministerinä 1991–1994 ja johti maltillista kokoomusta 1999–2003. Vuosina 2004–2013 hän oli Ruotsin valtiokonttorin (Riksgäldskontoret) pääjohtaja.
Lundgrenin puheenjohtajakaudella maltillisen kokoomuksen kannatus laski huomattavasti. Vuoden 2002 valtiopäivävaaleissa puolueen kannatus oli 7,7 prosenttiyksikköä pienempi kuin edellisissä, vuoden 1998 vaaleissa. Puolueen sisäisen tyytymättömyyden takia Lundgren päätti olla hakematta jatkokautta puheenjohtajana vuoden 2003 puoluekokouksessa.
Yksityiselämä

Lundgren on syntynyt vuonna 1947 Kristianstadissa. Hän valmistui ekonomiksi Lundin yliopistosta vuonna 1972 ja hänen sotilasarvonsa on reservin kapteeni. Hänellä on kaksi lasta.
Aiheesta muualla

Bo Lundgren Ruotsin valtiopäivien verkkosivuilla (ruotsiksi)
Kuvia tai muita tiedostoja aiheesta Bo Lundgren Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Carl Bildt | Maltillisen kokoomuksen puheenjohtaja 1999–2003 | Seuraaja: Fredrik Reinfeldt |
Hippolyte Lecomte

Hippolyte Lecomte: Combat de la rue de Rohan
Hippolyte Lecomte (28. joulukuuta 1781 – 25. heinäkuuta 1857) oli ranskalainen taidemaalari. Hänen töidensä joukossa on historiallinen, Pariisissa vuonna 1830 syttynyttä heinäkuun vallankumousta kuvaava Combat de la rue de Rohan.
Hovila (täsmennyssivu)

Hovila voi tarkoittaa seuraavia:
Hovila, kaupunginosa Kotkassa
Hovilan kartano (historiallisissa lähteissä myös Ihamäen kartano), kartano Somerolla
Hovilan kartano, kartano Sysmässä
Sukunimenä:
Magnus Hovila (1878−1946), korkeimman oikeuden oikeusneuvos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hovila”, voi hakea sivunnimihaulla, laajalla sivunnimihaulla tai tekstihaulla.
Hello Mary Lou

Hello Mary Lou on laulu, jonka Cayet Mangiaracina kirjoitti alun perin nimellä Merry Merry Lou ja myöhemmin Gene Pitney nimellä Hello Mary Lou. Kappaleen alkuperäinen esittäjä oli Ricky Nelson. Se pääsi Billboardin hittilistalla sijalle #9 28. toukokuuta 1961, vaikkakin singlen toisella puolella oleva kappale, "Travelin' Man", pääsi samalla listalla sijalle #1. Isossa-Britanniassa "Travelin' Man" julkaistiin singlen A-puolella ja se pääsi sijalle #2 sikäläisillä levynmyyntilistoilla.
Cover-versiot

The Seekers esitti oman versionsa tästä kappaleesta live-albumillaan The Seekers Live at the Talk of The Town vuonna 1968.
Led Zeppelin esitti oman versionsa tästä kappaleesta kolminkertaisella live-albumillaan How the West Was Won (äänitetty 1972, julkaistu 2003).
Creedence Clearwater Revival esitti oman versionsa tästä kappaleesta viimeisellä albumillaan Mardi Gras (1972).
New Riders of the Purple Sage's esitti oman versionsa tästä kappaleesta albumillaan Powerglide (1972).
The Statler Brothers' esitti oman versionsa tästä kappaleesta albumillaan Partners in Rhytme (1985).
Queen esitti oman versionsa tästä kappaleesta albumillaan Live at Wembley '86 (1986).
Petula Clark on levyttänyt kappaleen myös ranskaksi nimellä "Bye Bye Mon Amour". La Musique Populaire julkaisi cover-version ranskankielisestä sovituksesta kuusiosaisella albumillaan A Century of Song.
Suomeksi laulu on nimeltään "No niin Mary Lou", ja sen on ovat levyttäneet Lasse Liemola, Johnny Forsell ja monet muut.
Hippolokhos

Hippolokhos (m.kreik. Ἱππόλοχος, lat. Hippolochus) voi viitata seuraaviin:
Hippolokhos, useita hahmoja kreikkalaisessa mytologiassa
Hippolokhos I, asklepiadi 2. sukupolvessa
Hippolokhos II (400-luku eaa.?), asklepiadi 16. sukupolvessa
Hippolokhos (300–200-luku eaa.), kirjailija
Hippolokhos (200-luku eaa.), thessalialainen sotilas
Hippolokhos (100-luku eaa.), thessalialainen sotilas
Hippolokhos (400-luku eaa.), yksi Ateenan kolmestakymmenestä tyrannista
Hovimäen kartano

Hovimäen kartano on Enonkosken kirkonkylällä sijaitseva entinen kartano. Kahden järven, Ylä-Enonveden ja Ala-Enonveden välisellä rantatöyräällä sijaitseva rakennus on ollut vuodesta 1983 matkailukäytössä ja nykyisin siinä toimii ravintola-hotelli.
Kartanon rakennutti viipurilainen kauppahuone T. Tiehanoff vuonna 1854. Veljessarjan vanhin, kauppaneuvos Michael Tiehanoff, oli noihin aikoihin Enonkoskella paikallinen suurmies, joka omisti sahan ja lasitehtaan sekä rakennutti Enonkosken kirkon. Kartanossa asuttiin sekä majoitettiin ja ruokittiin vieraita. Kartanossa sijaitsivat myös toimistotilat, missä tehtiin puutavarakauppoja.
1900-luvulla metsäyhtiö Kaukas osti kartanon, ja vuonna 1954 sen osti Enonkosken kunta, jolloin rakennukseen tehtiin suuret remontit, muun muassa laitettiin lämpöeristeet ja tehtiin ikkunaremontti, joiden seurauksena rakennuksen aiemmin kartanomainen ulkomuoto muuttui. Vuonna 1983 rakennus myytiin Kievari Enonhovi -nimiselle yhtiölle, joka harjoitti rakennuksessa ravintola- ja hotellitoimintaa. Vuonna 2020 rakennus siirtyi KORPI Ravintoloiden omistukseen.
Hovimestari

Wikisanakirjassa on tähän liittyvä sananselitys: .
Hovimestari voi tarkoittaa seuraavia:
hovimestari, hovimestarin ammatti tai asema esimerkiksi ravintolassa tai palveluskunnassa
hovimestari, hovimestarin arvo tai virka erilaisissa hoveissa
hovimestari, Venäjän keisarikunnan aikainen hovivirka tai virka-arvo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hovimestari”, voi hakea sivunnimihaulla, laajalla sivunnimihaulla tai tekstihaulla.
Hovila

| Hovila |
| --- | --- |
 Kymijoen Huumanhaaraa ja venelaitureita Hovilassa.
Kaupunki:  Kotka
Kaupunginosa nro:  41
Väkiluku:  1 891 (31.12.2012)
Osa-alueet:  Turvala
Postinumero(t):  48700
Hovila on Kotkan kaupunginosa Kolkansaarella. Alue rajoittuu etelässä valtatiehen 7 ja lännessä Kymijoen Huumanhaaraan. Hovila on pääasiassa omakotitaloaluetta, mutta alueella on myös kerros- ja rivitaloja. Hovilan kaupunginosaan kuuluu myös Turvalan asuinalue. Tilastoissa käytettävän aluejaotuksen mukaisessa Hovilassa on 1 438 asukasta ja Turvalassa 453 asukasta (31.12.2012) eli yhteensä 1 891 asukasta.
Hovila kuului Kymin kuntaan vuoteen 1950 saakka ja Karhulan kauppalaan vuosina 1951–1976. Hovilan voi jakaa vanhaan ja uuteen Hovilaan.
Heinolassa Jyrää

Heinolassa Jyrää on Heinolan Rantapuistossa järjestettävä ilmaiskonsertti. Se on saanut nimensä Juice Leskisen vuoden 1973 kappaleesta "Heinolassa jyrää". Tapahtumaa on järjestetty kesäisin vuodesta 1985 alun perin kolme kertaa, sitten kaksi kertaa ja vuodesta 2004 alkaen yhden kerran kesän aikana. Tapahtumapaikkana on toiminut Jyrängönvirran pohjoisrannalla sijaitsevat satama ja kesäteatteri sekä niiden välissä oleva Rantapuiston alue.
Heinolassa Jyrää -tapahtuman järjestäminen oli vaarassa loppua 2000-luvun alussa varojen puutteen vuoksi. Paikallislehti Itä-Häme kuitenkin otti rahoituksen vastuulleen, ja näin tapahtuma sai jatkoa.
Leena "Awa" Peisa esiintymässä Heinolassa Jyrää -konsertissa vuonna 2006.
20. elokuuta järjestetyssä vuoden 2006 konsertissa esiintyi euroviisuvoittaja Lordi, jonka suurta show'ta varten rakennettiin kokonaan uusi esiintymislava Heinolan satamaan. Muita tapahtuman esiintyjiä olivat 22-Pistepirkko, Maj Karma ja PMMP. Poliisin arvion mukaan tapahtumaa seurasi noin 35 000 ihmistä.
Aiheesta muualla

Heinolan kulttuuritoimiston tiedote vuoden 2006 Heinolassa Jyrää -tapahtumasta (Arkistoitu – Internet Archive)
Heinolassa Jyrää sanomalehti Itä-Hämeen sivustolla (Arkistoitu – Internet Archive)
Brion James

Brion Howard James (20. helmikuuta 1945 Redlands, Kalifornia – 7. elokuuta 1999 Malibu, Kalifornia) oli yhdysvaltalainen näyttelijä. Hänet tunnetaan parhaiten Ridley Scottin ohjaamasta Blade Runner -elokuvasta. James näytteli vuonna 1991 Kauhua kryptasta -sarjan ”Split Second” -jaksossa.
Lapsuus

Brion syntyi 20. helmikuuta 1945 Redlandsissa, Kaliforniassa Ida Maelle ja Jimmy Jamesille. Jimmy rakensi kaupunkiin pienen elokuvateatterin poikansa ollessa parivuotias. Brion oppi nopeasti käyttämään projektoria isän työskentelyä vierestä seuraamalla. Melkein päivittäin 1950-lukulaisia elokuvia katsellessaan hänelle kehkeytyi pian haave päästä itsekin näyttelemään elokuviin.
Kuolema

Brion kuoli 7. elokuuta 1999 Kalifornian Malibussa sydänkohtaukseen vain 54-vuotiaana.
Osittainen filmografia

Blade Runner (1982)
Vihollisen armoilla (Enemy Mine, 1985)
Konnajengi (Crimewave, 1985)
Steel Dawn (1987)
Keskipäivän painajainen (Nightmare at Noon, 1988)
Tango & Cash (1989)
Naapurissa kummittelee 3 (1989)
Toiset 48 tuntia (Another 48 Hours, 1990)
Nemesis (1992)
The Player – Pelimies (1992)
Jokikyttä (Striking Distance, 1993)
Time Runner (1993)
Killing me softly – kuolema hiljaisuudessa (The Soft Kill, 1994)
Murha suorassa lähetyksessä (The Radioland Murders, 1994)
Vaarallista seuraa (The Nature of the Beast, 1994)
Ritariässä 2010 (Knight Rider 2010, 1994)
Hong Kong 97 – vaaran valtakunta (Hong Kong 97, 1994)
Roskajoukko (F.T.W., 1994)
Kumppanina kuolema (The Companion, 1994)
2049 (Precious Find, 1996)
Pahantekijä (Malevolence, 1996)
Aikapommi (Bombshell, 1996)
Chase Moran (Assault on Dome 4, 1996)
The Fifth Element – puuttuva tekijä (The Fifth Element, 1997)
Marco Polon kertomaton tarina (Marco Polo: Haperek Ha’aharon, 1997)
The Operator (2000)
Aiheesta muualla

Brion James Internet Movie Databasessa. (englanniksi)
Brion James Elonetissä.
Helah Kiprop

| Mitalit | Mitalit | Mitalit |  |
| --- | --- | --- | --- |
|  Helah Kiprop vuoden 2014 Frankfurtin maratonilla  |  Helah Kiprop vuoden 2014 Frankfurtin maratonilla  |  Helah Kiprop vuoden 2014 Frankfurtin maratonilla  |  |
Maa:  Kenia
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Peking 2015 | maraton |  |
Helah Kiprop Jelagat (s. 7. huhtikuuta 1985) on kenialainen kestävyysjuoksija, joka kilpailee pääosin maratonilla ja muissa maantiekilpailuissa.
Kiprop saavutti hopeaa maratonilta vuoden 2015 MM-kilpailuista Pekingistä ajalla 2.27.36. Rio de Janeiron olympiamaratonin 2016 hän keskeytti. Lontoon MM-kilpailuissa 2017 hän sijoittui maratonilla seitsemänneksi.
Vuonna 2014 hän voitti Soulin kansainvälisen maratonin ja 2016 Tokion maratonin.
Ennätykset

| Laji | Tulos | Paikka | Päivä |
| --- | --- | --- | --- |
| Maraton | 2.21.27 | Tokio | 28. helmikuuta 2016 |
| Puolimaraton | 1.07.39 | Ra’s al-Khaima | 15. helmikuuta 2013 |
Hopeatityra

| Hopeatityra |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tityrat Tityridae
Suku::  Tityrat Tityra
Laji::  cayana
Kaksiosainen nimi
 Tityra cayana  (Linnaeus, 1766) 
Katso myös
   Hopeatityra Wikispeciesissä   Hopeatityra Commonsissa 
Infobox OKNimi-testi OKIUCN-testi OK: 
Hopeatityra (Tityra cayana) on tityrojen heimoon kuuluva varpuslintu.